jkorsvik/nowiki_second_scrape_merged huggingface dataset:
Finn Aamodt

Finn Roger Aamodt (født 1952) er en norsk trener og sportskommentator tilknyttet Olympiatoppen. Han har vært involvert i idretter som alpint og skøyter.
Aamot ble tilknyttet Olympiatoppen i 1995. Han sluttet i 2004 for å være sportssjef i Norges Skøyteforbund. I 2006 var han tilbake i Olympiatoppen som OCCP-coach og etterhvert hovedcoach for tekniske og taktiske idretter. Han gikk av med pensjon i 2019.I sine yngre år drev han med skøyteløp og ishockey på amatørnivå.Han er far til alpinisten Kjetil André Aamodt og har fulgt ham tett opp gjennom karrieren.


== Referanser ==
Gunnbjørn Ulvsson

Gunnbjørn Ulvsson, sønn av Ulv Kråke, var en norrøn oppdager på første halvdel av 900-tallet som var den første fra Europa som fikk se Nord-Amerika.
Gunnbjørn kom kraftig ut av kurs da han seilte fra Norge og til Island. Han og mannskapet fikk se noen øyer eller skjær som han siden kalte opp etter seg selv, Gunnbjørnskjær. Han gikk ikke i land, men fikk korrigert kursen og seilte til Island hvor han fortalte om hendelsen. Senere ble det klart at det var det store, islagte landet, som Eirik Raude senere ga navnet Grønland, han hadde sett.
Grønland er fysisk og kulturelt en del av Nord-Amerika, kun delt fra den kanadiske øya Ellesmere Island ved et smalt strede, og det var delvis bosatt av nordamerikanske folk, inntil historisk tid da norrøne folk fra Norge og Island slo seg ned og hadde en bosetning som varte i flere århundrer.
Den nøyaktige datoen for denne hendelsen er ikke opptegnet i sagaene, men ulike kilder har hentydninger som strekker seg fra 876 og til 932, noe som kun må betraktes som hentydninger. Hvor Gunnbjørnskjær lå er åpent for spekulasjon, og kanskje var det et sted i nærheten av dagens Tasiilaq (Ammassalik) på østlige Grønland.
Det første ferd til Gunnbjørnskjær som ble gjort med hensikt var ved den norrøne oppdageren Snøbjørn Galte Holmsteinsson en gang rundt 978. Snøbjørn gikk i land, men forsøket endte i katastrofe. Siden dro Eirik Raude til Grønland og undersøkte landet i tre år før han bosatte seg med andre norrøne folk. Verken Snøbjørn eller Eirik seilte i blinde. De hadde Gunnbjørns fortellinger om stedet som retningslinjer.


== Eksterne lenker ==
Gunnbjörn Ulfsson, Project Gutenberg
Medieval Mapping Project
Cheryl L. DeFries, Leif Eriksson: Viking Explorer of the New World
Getting Things Done

Getting Things Done (GTD) er en metodikk for personlig produktivitet som er utviklet av David Allen. Han har også forfattet boken med samme tittel utgitt i 2001. Boken ble første gang oversatt og utgitt på norsk i 2006 under tittelen Få ting gjort.


== Beskrivelse av metodikk ==

Getting Things Done (GTD) beskriver et sett vaner som ifølge forfatteren kan læres. Disse vanene henger sammen, og utgjør en tilnærming til oppgavehåndtering som ifølge forfatteren og bokens undertittel, skal lede til en mer stressfri produktivitet.


=== Forutsetninger for metodikken ===
Ved å plassere ideer og forpliktelser utenfor hodet frigjøres noe David Allen kaller psykisk RAM som man kan bruke til i praktisk og  kreativ virksomhet.
Allen baserer denne tenkningen på blant annet på George A. Miller sin studie The Magical Number Seven, Plus or Minus Two fra 1956. Den hevder at hjernens «arbeidsminne» kan inneholde syv ting samtidig, pluss/minus to. Kommer det til flere, faller noe annet ut av arbeidsminnet.


== Terminologi ==
David Allen opererer med et sett begreper. Noen sentrale er:

Prosjekt: ethvert ønsket resultat som består av mer enn en handling.
Neste handling: den neste praktiske handlingen som må til for å bringe prosjektet videre. For å oppfylle metodikkens standard skal en neste handling eller oppgave ha et beskrivende navn med et verb, prosjektnavn og kontekst.
Kontekst: hva er utgangspunktet, og hva trengs for å utføre den neste handlingen.
Tom innboks: Alle innbokser skal være tomme etter prosessering.
Oppgavelister/GTD-system. Brukes til å holde orden på prosjekter og de neste handlingene som skal utføres for å bringe dem videre. Systemet kan være papirbasert eller digitalt.
Forpliktelse: «Løfter» man gir eller ansvar man pålegger seg selv eller for å forandre, avslutte, håndtere eller gjøre noe med en situasjon.


== Kilder ==
Allen, David 2001 Getting Things Done: The Art of Stress-Free Productivity, Penguin Books ISBN 0-14-200028-0
Allen, David, Dag Biseth (oversetter) 2006 Få ting gjort!, Bazar ISBN 9788280871206
Allen, David 2003 Ready for Anything Viking Books ISBN 0-670-03250-6
Allen, David, Dag Biseth (oversetter) 2013 Hvordan få ting gjort! ISBN 9788280873255


== Eksterne lenker ==
David Allen Co. offisiell side
GTD i Norge offisiell side
Rensfjellrennet

Rensfjellrennet var et turrenn som gikk mellom Selbu og Støren i Trøndelag. Løypa var 56 kilometer lang, og rennet gikk i klassisk stil. Støren sportsklubb og Vikvarvet idrettslag samarbeidet om å arrangere rennet, og rennet ble ledet av en hovedkomité med mandat fra arrangørklubbene. Rennet ble bestemt avviklet i oktober 2015 etter flere år med underskudd.Det første Rensfjellrennet gikk av stabelen den 25. mars 1934. Det var start på Støren og innkomst i Selbu, og etter dette har de to bygdene med visse unntak hatt start og mål annethvert år. I 2012 vedtok hovedkomitéen en prøveordning med fast start på Støren de tre påfølgende årene. Dette førte til at nær 200 frivillige på «Støren-sida» signerte et opprop mot prøveordningen som de fryktet «ville svekke rennets lokale tilhørighet».Under andre del av NM på ski 2008 var Rensfjellrennet langdistanseøvelse i stedet for femmila for menn og tremila for kvinner. Rennet ble da vunnet av Anders Aukland og Therese Johaug.


== Referanser ==


== Eksterne lenker ==
Offisielt nettsted
Jumper’s knee

Jumper's knee,  eller hopperkne, (patellar tendinopati) er en utbredt belastningsskade blant idrettsutøvere og følger av overbelastning av senefestene på kneskålen. Skaden er vanskelig å behandle. Den er særlig utbredt i idretter som inneholder støt/hopp.
Skaden kan være akutt med partiell ruptur (delvis avrivning) av pattelarsenefibre. Skaden merkes ofte ikke i akuttfasen, men hvis utøveren gjenopptar treningen før skaden er legt kan det oppstå vevsendringer i skadeområdet. Skaden kan også være en belastningsskade der gjentatte drag i senen kan gi smerter. Hvis skaden blir kronisk (> 6 uker) er det trolig ingen inflammasjon, men det kan forekomme vevsendringer og man kaller da skaden tendinose i stedet. Skaden ligger i senens dypere del i senefibrenes feste til kneskjellet.
Idrettsutøvere som har hatt denne skaden inkluderer blant annet Steffen Iversen, Eirik Bakke, Tonje Larsen, Ole Gunnar Solskjær, Kari Traa, Kristian Kjelling, Nora Mørk, Lasse Kjus, Mats Møller Dæhli og Petter Witnes.
Skaden behandles enten via avlastning, eksentrisk trening eller trykkbølgebehandling (ESWT). I gjenstridige tilfeller kan det bli aktuelt med operasjon, men det anbefales å prøve tradisjonell behandling med avlastning og opptrening i minst 6 måneder før man vurderer operasjon.Jumper's knee er ikke det samme som runner's knee.


== Se også ==
Schlatters


== Referanser ==
Panamabukten

Panamabukten er en bukt i Stillehavet som utgjør en del av Panamas sørkyst. Bukten er på det bredeste 250 km bred og dypeste punkt er 220 meter. 
Panamakanalen forbinder Panamabukten med Det karibiske hav og Atlanterhavet. 
I bukten er det flere øyer og øygrupper, med blant annet Perleøyene. Viktige havnebyer i bukten er Panama by, La Palma og Chitrè.
Craig Glenday

Craig Glenday (født 1973) er en britisk redaktør og forfatter, mest kjent som redaktør av Guinness rekordbok.
Glenday ble ansatt i Guinness rekordbok i 2002 og tok over som redaktør i 2004.Han er også forfatter av bøkene: The UFO Investigator's Handbook (2003) og The Vampire Watcher's Notebook: A Guide for Slayers (1999).


== Referanser ==
Fylkesvei 458 (Akershus)

Fylkesvei 458 i Akershus gikk mellom Borgen og Dal i Ullensaker.
Traséer: Borgen – Nordkisa (12,1 km), Nordkisa – Dal (7,9 km).
2019 ble veien erstattet av fylkesvei 1554, fylkesvei 1555 og fylkesvei 1557.


== Kommuner og knutepunkter ==

 Ullensaker
Kopperudvegen 

Algarheimsvegen 

Åsvegen 

Gamle Kongsvingerveg 


== Referanser ==


== Eksterne lenker ==
Vegvesenets vegkart
Fylkesvei 453 (Akershus)

Fylkesvei 453 i Akershus gikk mellom Ingjersmyr og Ormstad i Ullensaker. Veiens lengde var 3,1 km.
2019 ble veien del av fylkesvei 1490.


== Kommuner og knutepunkter ==

 UllensakerEgnervegen 

Fv450Fylkesvei 450 Kongsvingervegen fra Ingjersmyr til Europavei 16 Skibakk, og til Europavei 16 Nybakk
 Kauserud bru (Rømua, 10 m)
Fv463Fylkesvei 463 Henniskauvegen fra Ormstad til Henniskogen (1,7 km) → Fv477Fylkesvei 477 til 173Fylkesvei 173 Flakstad i Nes
Fv257Fylkesvei 257 Egnervegen fra Ormstad mot 171Fylkesvei 171 Lørenfallet i Sørum


== Referanser ==


== Eksterne lenker ==
Vegvesenets vegkart
Fylkesvei 477 (Akershus)

Fylkesvei 477 i Akershus gikk mellom Henniskogen og Korsmo i Nes.
Traséer: Henniskogen – Flagstad (3,5 km), Hvamsmo – Rød sør (3,8 km), Delerud – Korsmo (4,1 km).
2019 ble veien erstattet av fylkesvei 1563, fylkesvei 1565 og en delstrekning av fylkesvei 1564.


== Kommuner og knutepunkter ==

 NesFlakstadvegen 

Hvamsvegen 

Hvamsmovegen 

Erstattet av Europavei 16
Fuglefjellvegen 


== Referanser ==


== Eksterne lenker ==
Vegvesenets vegkart
Ekomloven

Lov om elektronisk kommunikasjon (ekomloven) ble vedtatt 4. juli 2003 og trådte i kraft 25. juli 2003. Loven ble sist endret 14. juni 2013, med virkning fra 1. juli 2013 (blant annet regler for håndtering av cookies på nettsteder).
Loven har som formål å sikre brukerne i hele landet gode, rimelige og fremtidsrettede elektroniske kommunikasjonstjenester, gjennom effektiv bruk av samfunnets ressurser ved å legge til rette for bærekraftig konkurranse, samt stimulere til næringsutvikling og innovasjon.
Ekomloven avløste lov om telekommunikasjon (teleloven) fra 1995.
Nasjonal kommunikasjonsmyndighet forvalter loven.


== Eksterne lenker ==
Ekomloven
Post- og teletilsynets offisielle nettsted Arkivert 1. januar 2007 hos Wayback Machine.
Stortingsbehandlingen av endringen i 2013
Postloven

Postloven er kortnavnet til gjeldende lov om forsendelse av post i Norge. 


== Postloven av 2015 ==
Lov om posttjenester (korttittel postloven) er en norsk lov vedtatt av Stortinget 9. juni 2015. Den ble sanksjonert av kongen 4. september 2015 og trådte i kraft 1. januar 2016.
Loven avløste lov om formidling av landsdekkende postsendinger av 1996 og gjennomførte EUs postdirektiv 2008/6/EF i norsk rett. Dette innebar full liberalisering av det norske postmarkedet og opphevelse av Posten Norges monopol på distribusjon av brev under 50 gram. Videre reduserte loven antall omdelingsdager av post fra seks til fem. Ordningen med konsesjon ble også avskaffet.Det følger av postloven at postnummersystemet skal forvaltes av myndighetene (Nasjonal kommunikasjonsmyndighet) som en offentlig fellesressurs.Fra 1. juli 2020 ble lovens krav til omdelingsdager redusert ytterligere, til én utlevering annenhver dag, mandag til fredag, i en toukers syklus. Dette vil si at posten utleveres mandag, onsdag og fredag en uke, og tirsdag og torsdag uken derpå, før mønsteret gjentas.


== Postloven av 1996 ==
Lov om formidling av landsdekkende postsendinger (postloven) ble vedtatt 29. november 1996 og trådte i kraft 1. juli 1997. Loven ble opphevet 1. januar 2016 da lov om posttjenester trådte i kraft.Lovens formål var å sikre et landsdekkende formidlingstilbud av postsendinger til rimelig pris og til god kvalitet. Loven gav Posten Norge AS monopol på befordring av brev under 50 gram. Som motytelse til denne eneretten stilte samfunnet krav om oppfyllelse av konsesjonspålagte oppgaver, blant annet levering av post til hele landet, seks dager i uka, til samme pris.
Nasjonal kommunikasjonsmyndighet forvaltet loven.
24. april 2015 kom Regjeringen Solberg med forslag til ny postlov. Det ble blant annet foreslått å avvikle postombæring på lørdager, samt innføring av EUs tredje postdirektiv, noe som blant annet innebærer fri konkurranse på levering av brev og pakker.


== Referanser ==


== Eksterne lenker ==
Postloven av 1996Postloven
Post- og teletilsynets offisielle nettsted Arkivert 1. januar 2007 hos Wayback Machine.Postloven av 2015Prop. 109 L (2014–2015)
Posten Norges monopol
EUs tredje postdirektiv
Hva er EUs postdirektiv?
Flodsvin

Flodsvinet (Hydrochoerus hydrochaeris), også kalt kapivar eller kapybara, er verdens største gnager.
Flodsvinet er mellom 1 og 1,3 meter langt, og veier 35–66 kg. Det har delvis svømmehud mellom tærne. Neseborene, øynene og ørene sitter høyt oppå hodet slik at flodsvinet kan lukte, se og høre mens det svømmer. Det er en fremragende svømmer og dykker i elver, innsjøer og sumper. Flodsvin hviler om morgenen, er i vannet ved middagsheten, beiter vannplanter, knopper og myk trebark om kvelden, hviler igjen rundt midnatt og begynner å beite igjen mot daggry. De vandrer videre til nye beitemarker etter behov, og kan raide dyrket mark og opptre som skadedyr enkelte steder.
Flodsvin lever i ulike grupperinger: par, familier med unger, og større, blandede flokker som er dominert av én hann som parer seg med alle hunnene i flokken. Flodsvinet streifer rundt på territoriet, som det duftmarkerer, og jager bort inntrengere. Etter en drektighetstid på 150 dager føder hunnen 1-8 pelskledde unger (vanligvis 5) som kan løpe, svømme og dykke bare få timer etter fødselen. Et av flodsvinets største fiender er mennesket, som dreper det for kjøttet og skinnets skyld.


== Referanser ==


== Eksterne lenker ==
(en) flodsvin i Encyclopedia of Life 
(en) flodsvin i Global Biodiversity Information Facility 
(en) flodsvin hos Fossilworks 
(en) flodsvin hos ITIS 
(en) flodsvin hos NCBI 
(en) Kategori:Hydrochoeris hydrochaeris – bilder, video eller lyd på Wikimedia Commons 
(en) Hydrochoeris hydrochaeris – galleri av bilder, video eller lyd på Wikimedia Commons 
Hydrochoerus hydrochaeris – detaljert informasjon på Wikispecies
Kaia Huuse

Karianne Risting Huuse, kjent som Kaja Huuse (født 1974) er en norsk musiker, sanger, komponist og tekstforfatter.
I 1992 ga Huuse ut den egenfinansierte kassetten Lille Klovn, hvor hun tolket kjente norske viser og popballader. Sommeren 1993 var hun korist i konsertversjonen av Which Witch, og senere samme år begynte hun på Toneheim Folkehøgskole. Det var her hun begynte å skrive egne låter.
Etter folkehøgskolen flyttet hun til Oslo hvor hun begynte å opptre på diverse viseklubber. Hun fikk platekontrakt høsten 1997 og gikk hun i studio med Jan Eggum som produsent. Hun albumdebuterte med De som kan noe annet (1998). Platen ble fulgt opp året etter med Egentlig kunstner. Like etter startet hun et samarbeid med Veslemøy Solberg og Anne-Marie Giørtz under fellesnavnet Jenter fra Jante. Samarbeidet endte i et album med dikt av Aksel Sandemose som ble utgitt i 1999, hundre år etter Sandemoses fødsel. På det egenproduserte albumet Mellom oss (2001), retter hun et satirisk skråblikk mot samfunnet. Blant visene på albumet var For han, som toppet Norsktoppen i flere uker. I 2003 opptrådte hun sammen med Eggum i forestillingen Mann av Huuse. I 2004 utgav hun albumet Trist og fint, som innbrakte henne Spellemannprisen 2004 i klassen viser. 
Huuse var samboer med Jan Eggum fra 1998 til 2014. Sammen har de sønnen Sebastian Eggum Huuse og datteren Hennika Eggum Huuse, vinner av MGPjr 2020.


== Diskografi ==
1998 De som kan noe annet (Grappa)
1999 Egentlig kunstner (Grappa)
1999 Jenter fra Jante (Nordicae) sammen med Veslemøy Solberg og Anne Marie Giørtz.
2001 Mellom oss (MajorStudio)
2003 Trist og fint (Novise)
2008 Episoder (samlealbum) (Grappa)
2009 Onsdag (Grappa)
2011 Liten Lykke - Mine Beste Sanger (samlealbum) (Grappa)
2013 Det Eneste Jeg Vil (Grappa)
2014 Fint Å Være Rar (Grappa)
2016 Uvær (Grappa)


== Referanser ==


== Eksterne lenker ==
(en) Kaia Huuse på Internet Movie Database 
(no) Hjemmeside
(no) Faceklubben
(en) Fanspace
Fylkesvei 480 (Akershus)

Fylkesvei 480 i Akershus gikk mellom Breen og Vormsund i Nes. Veiens lengde var 15,2 km.
2019 ble veien del av fylkesvei 1574 , armen til Rød fikk betegnelsen fylkesvei 1575.


== Kommuner og knutepunkter ==

 NesVestsidavegen 


== Referanser ==


== Eksterne lenker ==
Vegvesenets vegkart
Alan Pardew

Alan Scott Pardew (født 18. juli 1961) er en engelsk fotballtrener og tidligere spiller.
Høydepunktet som spiller kom i 1990 da han spilte for Crystal Palace. Pardew scoret vinnermålet i semifinalen mot Liverpool som Palace vant 4–3. I den finalen ble det 3–3 mot Manchester United, men Palace tapte omkampen 0–1.


== Reading ==
I 1999 ble Pardew manager i Reading. Han snudde laget fra å være et nedrykkslag til opprykkslag. I 2000/01 kom Reading til play-off-finale i Football League Two, men det ble tap for Walsall FC. Neste sesong rykket laget direkte opp i Football League One. I denne ligaen ble de nummer fire, og de tapte i play-off igjen, denne gangen mot Wolverhampton Wanderers.


== West Ham ==
I 2003 ble han manager i West Ham. Han gjorde det bra i West Ham og førte dem blant annet til finale i FA-cupen i 2006. De tapte for Liverpool på straffesparkkonkurranse. West Ham ledet to ganger, men Liverpool kom tilbake helt på slutten og utlignet ved et fantastisk langskudd av Steven Gerrard. Men det hadde allikevel vært en meget bra sesong for West Ham. I 2006 hentet han Carlos Tevez og Javier Mascherano, noe som i ettertid er regnet som en genistrek.
I desember 2006 fikk Pardew sparken i West Ham.


== Charlton ==
På julaften 2006 fikk han jobben som manager i Charlton. I hans første kamp i Charlton ble det 2–2 hjemme mot Fulham. Charlton ledet 2–1 til det 93. minutt, men Fulham scoret da og det ble 2–2. Han var manager i Charlton til 2008, da han fikk sparken.


== Southampton ==
17. juli 2009 ble han oppnevnt som ny manager i League One-klubben Southampton. Pardew førte Southamton til playoff-finalen på Wembley, hvor de slo Carlisle United 4–1. Fem måneder senere mistet Pardew jobben.


== Newcastle United ==
Den 9. desember 2010 ble det klart at Pardew skulle ta over jobben som manager i Premier League-klubben Newcastle United. Han tok over etter Chris Hughton som svært overraskende hadde fått sparken noen dager tidligere. I sin debutkamp førte han Newcastle til 3–1-seier over Liverpool på St. James' Park.
I sin første hele sesong som manager, gjorde Pardew det så bra at han ble tildelt prisen for årets manager i Premier League.


== Referanser ==


== Eksterne lenker ==
(en) Alan Pardew – Transfermarkt 
(en) Alan Pardew – Transfermarkt (manager) 
(en) Alan Pardew – Soccerbase.com 
(en) Alan Pardew – Soccerbase.com (manager) 
(en) Alan Pardew – FootballDatabase.eu 
(en) Alan Pardew – PlaymakerStats.com (manager)
Liberaleren

Liberaleren er en norsk nettavis med en liberalistisk profil. Avisen eies av FRIdemokratene, og Per Aage Pleym Christensen er ansvarlig redaktør.


== Historie ==
Avisen ble startet den 4. juni 1999, da med Bent Johan Mosfjell som redaktør. Avisens første nyhetssak hadde tittelen «La butikkene holde åpent så lenge de vil». Nettstedet hevder selv at grunnen til at det ble en internettside og ikke en papiravis eller tidsskrift, var at «norske liberalister etter deres oppfatning stort sett besto av engasjerte, men fattige studenter, og at et avisprosjekt derav ville bli for kostbart.I 2000 overtok Bjørn Magne Solvik det praktiske ansvaret for Liberaleren, selv om Mosfjell fortsatt hadde det formelle redaktøransvaret. Senere overtok Solvik også redaktørvervet. Per Aage Pleym Christensen overtok som redaktør 2. juli 2005. 
I 2001 flyttet avisen fra domenet liberaleren.net til liberaleren.no


== Redaksjonell linje ==
Redaktøren i Liberaleren utnevnes av sentralstyret i FRIdemokratene. Redaktøren har imidlertid full redaksjonell frihet innenfor de rammene FRIdemokratene setter.
FRIdemokratene og Liberaleren ønsker å vise mangfoldet i liberalismen, og har derfor en generell liberal profil. Typiske temaer for stoffet er klassiske liberale kampsaker som skille av kirke og stat, frihandel og motstand mot verneplikt.
Liberaleren startet 13. januar 2008 en epostkampanje for å hindre at datalagringsdirektivet blir en del av norsk lovgivning.Liberaleren er en av få norske aviser som ikke følger Vær varsom-plakaten. Dette begrunnes med at journalister ikke skal «ofre sin egen dømmekraft til fordel for et flertallstyranni».


== Referanser ==


== Eksterne lenker ==
Offisielt nettsted
Fylkesvei 1576

Fylkesvei 1576 går mellom Vangen og Arnestad i Nes.
Frem til 2019 hadde veien betegnelsen fylkesvei 481. Den tidligere veiarmen fra Grenihagen til Oppåkermoen fikk eget nummer.


== Kommuner og knutepunkter ==

 NesSjølivegen 

Ringsbyvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1576
(no) Statens vegvesen – trafikkmeldinger
Leroy Lita

Leroy Lita (født 28. desember 1984 i Kinshasa, Den demokratiske republikken Kongo) er en engelsk fotballspiller. Han spiller for øyeblikket for Barnsley FC.
Lita kom til Reading FC fra Bristol City FC 13. juli 2005. Han spilte i Reading fram til sesongslutt 2009, da han var en av flere som ikke ville få ny kontrakt. Han var også på lån i Charlton Athletic FC og Norwich City FC i 2008.


== Eksterne lenker ==
(fr) Leroy Lita – LÉquipe 
(en) Leroy Lita – Transfermarkt 
(en) Leroy Lita – WorldFootball.net 
(en) Leroy Lita – Soccerbase.com 
(en) Leroy Lita – FootballDatabase.eu 
(en) Leroy Lita – Soccerway 
(en) Leroy Lita – FBref 
(es) Leroy Lita – as.com
MF «Trondenes»

MF «Trondenes», er en åpen pendelferge som ble bygd som MF «Tau» for Det Stavangerske Dampskibsselskab i 1982. I 1990 ble den overført til Rogaland Trafikkselskap. Den ble solgt til Hardanger Sunnhordlandske Dampskipsselskap i 2003 og omdøpt MF «Odda». Den gikk inntil 2011 i sambandet Skjersholmane–Ranavik. Høsten 2011 ble den solgt til Bjørklids Ferjerederi på Lyngseidet og satt i trafikk på sambandet over Lyngen mellom Olderdalen og Lyngseidet på fylkesvei 91 under sitt daværende navn MF Goalsevarre. Mai 2021 tok Torghatten Nord over fergen og omdøpte den til MF «Trondenes» mens den lå inne til service og lakkering i Harstad.


== MF «Tau» ==
1982: Levert til Det Stavangerske Dampskibsselskap,DSD. Døpt MF «Tau» og satt inn på sambandet Stavanger–Tau.
1986: Brann i salong. En passasjer skadet. Brannen var påtent.
1990: Drift overført til Rogaland Trafikkselskap A/S
1992: 30. januar: Kolliderte med MF «Sølyst» ved innseilingen til Stavanger havn i tett tåke.
1992: Satt inn på «Finnøysambandet»/«Midtsambandet».
1993: 16. januar: Velter i flytedokken ved Rogaland Skipsservice AS
1999: Satt inn på ferjesambandet Stavanger–Tau
2003: 26. februar: Grunnstøtte ved Lindøy.


== MF «Odda» ==
2003: 26. september: Solgt til Hardanger Sunnhordlandske Dampskipsselskap og omdøpt MF «Odda»
2003: 30. september: Satt inn på Sambandet Leirvik/Skjersholmane-Ranavik-Sunde.
2006: november: Rederiet fusjonert med Gaia Trafikk til Tide Sjø AS.
2010: 5. mai: Satt i trafikk Stavanger – Lysebotn.


== MF «Goalsevarre» ==
2011: oktober solgt til Bjørklids Ferjerederi og omdøpt MF «Goalsevarre». Satt i trafikk på ferjesambandet Lyngseidet–Olderdalen.


== MF «Trondenes» ==
2021: Mai, Bjørklids Fergerederi avsluttet driften da Troms Fylkestrafikk ga alle anbudsrutene  som Bjørklids trafikkerte til Stavangeske Norled.
2021: Fergen ble malt om til Torghatten Nord og byttet navn fra MF Goalevarre til MF Trondenes. Trondenes er en bydel i Harstad som er samme plass der fergen ble omdøpt.
2021: Fergen tas i trafikk på rutene; Nesna - Levang - Nesnaøyene.


== Se også ==
Flåteliste for Rogaland Trafikkselskap/Stavangerske


== Kilder ==
Tau Skipsarkiv Rogaland
Fjordfaehren Arkivert 16. desember 2012 hos Wayback Machine.


== Eksterne lenker ==
(en) IMO 8112641 – kategori av bilder, video eller lyd på Commons 
(en) MF «Trondenes» – Den internasjonale sjøfartsorganisasjonen
Ivar Nikolaisen

Ivar Nikolaisen (født 27. august 1978 på Moi, bosatt i Oslo) er en norsk rockevokalist. Han er vokalist i punkbandet The Good The Bad and The Zugly og tok i juli 2018 over som vokalist i hardcore/metal-bandet Kvelertak. Han har tidligere vært medlem av punkbandene Silver og Happy Dagger og thrashbandet Absurd2.  
Han vokste opp i en musikalsk familie og er bror av Emil Nikolaisen, Hilma Nikolaisen og Elvira Nikolaisen.


== Referanser ==